आंध्र प्रदेश में चल रहे सत्ता संघर्ष ने प्रदेश में भारतीय जनता पार्टी की स्थिति कमजोर करके वहां पार्टी की खामियों को उजागर कर दिया है. चंद्रबाबू नायडू की तेलगूदेशम पार्टी राष्ट्रीय जनतांत्रिक गठबंधन में भाजपा की पुरानी और सबसे बड़ी साथी थी. लेकिन आंध प्रदेश को विशेष राज्य का दर्जा नहीं मिलने की वजह से उसे राजग छोड़कर बाहर निकलना पड़ा. विशेष राज्य का दर्जा हासिल करने में नाकाम रही नायडू सरकार को अब प्रदेश में वाईएस जगन मोहन रेड्डी और 2014 में भाजपा का साथ देने वाले अभिनेता से नेता बने पवन कल्याण की चुनौतियों का सामना करना होगा.